CELEX: 32014R0270
Language: el
Date: 2014-03-17 00:00:00
Title: Κανονισμός (EE) αριθ. 270/2014 του Συμβουλίου, της 17ης Μαρτίου 2014 , για την τροποποίηση του κανονισμού (ΕΚ) αριθ. 889/2005 για την επιβολή ορισμένων περιοριστικών μέτρων όσον αφορά τη Λαϊκή Δημοκρατία του Κονγκό

18.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 79/34
            
         
      ΚΑΝΟΝΙΣΜΌΣ (EE) αριθ. 270/2014 ΤΟΥ ΣΥΜΒΟΥΛΊΟΥ
   
   της 17ης Μαρτίου 2014
   για την τροποποίηση του κανονισμού (ΕΚ) αριθ. 889/2005 για την επιβολή ορισμένων περιοριστικών μέτρων όσον αφορά τη Λαϊκή Δημοκρατία του Κονγκό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 215,
   Έχοντας υπόψη την απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (1),
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 889/2005 του Συμβουλίου (2) επέβαλε περιοριστικά μέτρα όσον αφορά τη Λαϊκή Δημοκρατία του Κονγκό (ΛΔΚ), σύμφωνα με την κοινή θέση 2005/440/ΚΕΠΠΑ του Συμβουλίου (3) και με το ψήφισμα 1596 (2005) της 18ης Απριλίου 2005 του Συμβουλίου Ασφαλείας των Ηνωμένων Εθνών (ΣΑΗΕ) και τα μεταγενέστερα σχετικά ψηφίσματα των Ηνωμένων Εθνών (ΗΕ). Η κοινή θέση 2008/369/ΚΕΠΠΑ του Συμβουλίου (4) κατήργησε την κοινή θέση 2005/440/ΚΕΠΠΑ. Η απόφαση 2010/788/ΚΕΠΠΑ του Συμβουλίου κατήργησε την κοινή θέση 2008/369/ΚΕΠΠΑ.
            
         
               (2)
            
            
               Με το ψήφισμα 2136 (2014) της 30ής Ιανουαρίου 2014, το ΣΑΗΕ αποφάσισε την παροχή συμπληρωματικής παρέκκλισης από το εμπάργκο όπλων.
            
         
               (3)
            
            
               Το εν λόγω μέτρο εμπίπτει στο πεδίο εφαρμογής της Συνθήκης για τη λειτουργία της Ευρωπαϊκής Ένωσης και, επομένως, για να διασφαλισθεί ιδίως η ομοιόμορφη εφαρμογή του από τους οικονομικούς φορείς όλων των κρατών μελών, απαιτείται κανονιστική δράση στο επίπεδο της Ένωσης.
            
         
               (4)
            
            
               Ο κανονισμός (ΕΚ) αριθ. 889/2005 θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 3 παράγραφος 1 του κανονισμού (ΕΚ) αριθ. 889/2005, προστίθεται το ακόλουθο στοιχείο:
   
               «γ)
            
            
               την παροχή τεχνικής, χρηματοδοτικής και οικονομικής βοήθειας που συνδέεται με οπλισμό και συναφή εξοπλισμό που προορίζονται αποκλειστικά για την υποστήριξη της περιφερειακής Task Force της Αφρικανικής Ένωσης ή για τη χρήση τους από αυτήν.».
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαρτίου 2014.
      
         
            Για το Συμβούλιο
         
         
            Η Πρόεδρος
         
         C. ASHTON
         
      
   
   
      (1)  ΕΕ L 336, 21.12.2010, σ. 30.
   
      (2)  Κανονισμός (ΕΚ) αριθ. 889/2005 του Συμβουλίου, της 13ης Ιουνίου 2005, για την επιβολή ορισμένων περιοριστικών μέτρων όσον αφορά τη Λαϊκή Δημοκρατία του Κονγκό και για την κατάργηση του κανονισμού (ΕΚ) αριθ. 1727/2003 (ΕΕ L 152 της 15.6.2005, σ. 1).
   
      (3)  Κοινή θέση 2005/440/ΚΕΠΠΑ του Συμβουλίου, της 13ης Ιουνίου 2005, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2002/829/ΚΕΠΠΑ (ΕΕ L 152, 15.6.2005, σ. 22).
   
      (4)  Κοινή θέση 2008/369/ΚΕΠΠΑ του Συμβουλίου, της 14ης Μαΐου 2008, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2005/440/ΚΕΠΠΑ (ΕΕ L 127, 15.5.2008, σ. 84).